|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o visini turističke pristojbe za 2024. godinu na području Koprivničko-križevačke županije |
| Stvaratelj dokumenta, tijelo koje provodi savjetovanje | Koprivničko-križevačka županijaUpravni odjel za gospodarstvo, komunalne djelatnosti i poljoprivredu |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga. Zakonsko uporište proizlazi iz članka 15. stavka 1. Zakona o turističkoj pristojbi („Narodne novine“ broj 52/19., 32/20. i 42/20.) (dalje u tekstu: Zakon) kojim je propisano da odluku o visini turističke pristojbe za općine i gradove sa svog područja donosi županijska skupština uz mišljenje lokalnih turističkih zajednica. Zajedničko mišljenje regionalne i lokalnih turističkih zajednica je da visina turističke pristojbe na području Županije u 2024. godini treba biti pozicionirana na najmanjem dozvoljenom iznosu utvrđenom Pravilnikom o najnižem i najvišem iznosu turističke pristojbe („Narodne novine“ broj 71/19.) te je u skladu i s time izrađen nacrt Odluke. Člankom 1. nacrta Odluke definirano je da se istom utvrđuje iznos turističke pristojbe ovisno o pojedinoj kategoriji za 2024. godinu za sve jedinice lokalne samouprave Koprivničko-križevačke županije.Člankom 2. predmetne Odluke definiraju se općina i gradovi Koprivničko-križevačke županije razvrstani prema indeksu razvijenosti u razvojne skupine V-VIII, odnosno razvijena područja, a temeljem Odluke o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 132/17.).Člankom 3. za razvijene jedinice lokalne samouprave utvrđuje se najniže dozvoljene visine turističkih pristojbi prema svakoj pojedinačnoj kategoriji, a sukladno i dobivenim mišljenjima lokalnih turističkih zajednica. Člankom 4. utvrđene su jedinice lokalne samouprave Koprivničko-križevačke županije razvrstane prema indeksu razvijenosti u razvojne skupine I-IV, tzv. potpomognuta područja.Člankom 5. definiraju se iznosi turističkih pristojbi na potpomognutim područjima Koprivničko-križevačke županije pobrojanim u članku 4. Odluke. Za predmetne jedinice lokalne samouprave, turističke pristojbe određuju se u iznosu umanjenom za 30% u odnosu na najniže dozvoljene visine turističkih pristojbe razvijenijih JLS-a prema svakoj pojedinačnoj kategoriji.Člankom 6. utvrđena je obveza objave predmetne Odluke na županijskim mrežnim stranicama te obveza dostave pojedinim tijelima, a sve sukladno članku 15. stavku 3. i 4. Zakona Člankom 7. propisano je stupanje na snagu Odluke 1. siječnja 2024. godine, obzirom da se Odluka i donosi za turističke pristojbe koje će se naplaćivati u 2024. godini.  |
| Datum dokumenta | rujan 2022. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)). Jedinice lokalne samouprave i lokalne turističke zajednice s područja Županije posebno su obavještene o postupku provođenja savjetovanja.Javno savjetovanje trajalo je 30 dana i provodilo se od 28. rujna pa do 27. listopada 2022. godine na županijskoj web stranici.- |
| Koji su predstavnici zainteresirane javnosti dostavili svoja očekivanja? | U provedenom postupku savjetovanja nismo zaprimili nijednu primjedbu, odnosno komentar. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Helena Matica  | Datum:28. listopada 2022. |

KLASA: 013-04/22-01/9

URBROJ: 2137-02/03-22-3

Koprivnica, 28. listopada 2022.